रेलकर्मियों के हितों को ध्यान में रखते हुये ऐसे रेलकर्मी, जो छोटे स्टेशनों तथा फील्ड में कार्यरत् है तथा उनके परिवारजन, बच्चों की शिक्षा, चिकित्सा अथवा अन्य किसी कारणों के चलते साथ रहने में असमर्थ है तथा अन्य स्थानों पर रह रहे है, उनके लिये कार्यरत स्टेशन से 50 से 100 किलोमीटर के दायरें में स्थित बड़े स्टेशन पर आवास सुविधा प्रदान करने का निर्णय किया है। ऐसे बड़े स्टेशनों को नोडल स्टेशन बनाया जायेगा। जोनल रेलवे को नोडल स्टेशन निर्धारित करने के लिये प्राधिकृत किया है, जिसमें वह इस स्कीम को सुसंगत तरीके से लागू कर सकें। इसके लिये नोडल स्टेशनां पर खाली आवास को पहले आओ-पहले पाओ के आधार पर रेलकर्मियों के परिवार को आवंटित किया जायेगा।